Bosa av York

Bosa (død ca 705) var en angelsaksisk biskop av York på 600- og tidlig på 700-tallet.

Han ble utdannet og ble munk ved klosteret Whitby Abbey, og ble biskop i 678 etter at Wilfrid var blitt fjernet fra York. Bispedømmet York var delt inn i tre deler etter Wilfreds oppsigelse; Bosas andel var sentrert i byen York. Bosa ble selv fjernet i 687 og erstattet av Wilfred, men i 691 ble Wilfred atter en gang forkastet og Bosa kunne komme tilbake til sitt bispesete. Bosa døde en gang rundt 705.

Liv
Bosa var innfødt i Northumbria, utdannet ved Whitby Abbey under abbedisse Hilda, og gikk senere inn i klosteret som munk. Han var en av fem menn utdannet ved Whitby som siden ble biskoper. De andre fire var Oftfor, Ætla, John av Beverley, og Wilfrid II.

I 678, etter Wilfrid var blitt kastet fra bispedømmet York og forvist fra Northumbria, ble Bosa utpekt for Wilfreds del av bispesetet. Bosa skyldte sin utnevnelse til Theodore av Tarsus, erkebiskop av Canterbury og kong Ecgfrith av Northumbria, men bispedømmet York var delt mellom tre ulike biskoper. Bosas andel av bispesetet inkluderte underkongedømmet Deira, og hans katedral var lokalisert i York. Den ene av de to andre biskopene som ble utpekt for de andre delene av Wilfreds gamle bispedømme var Eata for Bernicia med sin katedral i Lindisfarne. Den avndre biskopen av Trumbert som til sist endte opp i Hexham. Bosa ble innsatt ved York i 678 av Theodore. Wilfrid erklærte at han ikke var i stand til samarbeide med Bosa ettersom han ikke betraktet Bosa som et medlem av den katolske kirke. Bosas episkopat og tid som biskop varte i ni år, men da Wilfred igjen kom tilbake i gunst i 687 ble Bosa fjernet akkurat som hans forgjenger hadde blitt det. Han dro da tilbake til York i 691. Mens han var erkebiskop innførte Bosa et felles liv for presteskapet ved katedralen og opprettet vedvarende liturgi ved katedralen.

Død og ettermæle 
Datoen for Bosas død er ukjent; han var fortsatt i live i 704, men må ha dødd før 706 da hans etterfølger ble navngitt. Hans etterfølger ved York var John av Beverley, biskop av Hexham. En samtidig skribent som Beda lovpriste Bosa som en mann av «enestående fortreffelighet og fromhet». Beda roste også Bosas ydmykhet. Bosa var også ansvarlig for den tidlige utdanningen av Acca, senere biskop av Hexham, som vokste opp i hans husholdning.

Bosa opptrådte som en helgen i en liturgisk kalender fra York på 700-tallet, det eneste bevis på at han var opphøyd som en helgen før normannernes erobring av England. Fortidsminneforskeren fra 1500-tallet, John Leland, inkluderte Bosa på sin liste over helgeners gravsteder i England, oppgitt som York for Bosas tilfelle. Bosas festdag er 9. mars.

Referanser

Eksterne lenker 
 Blair, John (2002): «A Handlist of Anglo-Saxon Saints» i: Thacker, Aland and Sharpe, Richard: Local Saints and Local Churches in the Early Medieval West. Oxford, UK: Oxford University Press. ISBN 0-19-820394-2. s. 495–565.
 Blair, John (2002): «A Saint for Every Minster? Local Cults in Anglo-Saxon England» i: Thacker, Aland and Sharpe, Richard: Local Saints and Local Churches in the Early Medieval West. Oxford, UK: Oxford University Press. ISBN 0-19-820394-2. s. 455–494.
 Blair, Peter Hunter (1990): The World of Bede (oppt. av utg. 1970). Cambridge: Cambridge University Press. ISBN 0-521-39819-3.
 Brooks, Nicholas (1984): The Early History of the Church of Canterbury: Christ Church from 597 to 1066. London: Leicester University Press. ISBN 0-7185-0041-5.
 Farmer, David Hugh (2004): Oxford Dictionary of Saints (5. utg.). Oxford, UK: Oxford University Press. ISBN 978-0-19-860949-0.
 Fryde, E. B.; Greenway, D. E.; Porter, S.; Roy, I. (1996): Handbook of British Chronology (3. utg.). Cambridge: Cambridge University Press. ISBN 0-521-56350-X.
 Higham, N. J. (2006): (Re-)Reading Bede: The Ecclesiastical History in Context. New York: Routledge. ISBN 0-415-35368-8.
 Kirby, D. P. (2000): The Earliest English Kings. New York: Routledge. ISBN 0-415-24211-8.
 Lapidge, Michael (2001): «Bosa» i: Lapidge, Michael; Blair, John; Keynes, Simon; Scragg, Donald: The Blackwell Encyclopaedia of Anglo-Saxon England. Malden, MA: Blackwell Publishing. ISBN 978-0-631-22492-1. s. 71
 Palliser, D. M. (2004): «John of Beverley (St John of Beverley) (d. 721)» i: Oxford Dictionary of National Biography. Oxford University Press. doi:10.1093/ref:odnb/14845
 Stenton, F. M. (1971): Anglo-Saxon England (3. utg.). Oxford: Oxford University Press. ISBN 978-0-19-280139-5.
 Thacker, Alan (2004): «Bosa (St Bosa) (d. 706)» i: Oxford Dictionary of National Biography. Oxford University Press. doi:10.1093/ref:odnb/2926

Katolske erkebiskoper av York
Engelske helgener